《题武侯庙》
宋代·李复

梁甫高吟一幅巾，联翩众盗肯同群。
久蟠丘壑虽龙卧，默计江山已鼎分。
庸蜀欲开来日月，隆中先见会风云。
杂耕初动明星落，千古英雄泣渭滨。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。